ખંભાળિયામાં પૌરાણિક અનેક પૌરાણિક ઇમારતો આવેલી છે. શહેરમાં રજવાડા વખતના બંધાયેલા ઝરૂખાઓ હાલમાં તંત્રની નિષ્ક્રિયતાના કારણે જર્જરિત બન્યા છે. બીજી બાજુ પાલીકા હસ્તક આવતી ઇમારતો પણ પડુપડુ હાલતમાં છે. છતા પણ પાલિકા તંત્ર દ્વારા ઇમારતોને તોડી પાડવામાં આળસ દાખવાઇ રહી છે. શહેરના પાંચ આઠળી ચોક,સલાયા ગેટ,દ્વારકા ગેટ,ધોબી શેરી વિસ્તારમાં આવેલ ઇમારતો હાલ જર્જરિત હાલતમાં છે.જ્યારે દ્વારકા ગેટ પાસે એલસીબી ઓફીસ નજીકના ઝરૂખાની (પ્રવેશદ્વાર) ગમે ત્યારે ધરાશાયી થાય તેવી હાલતમાં છે. છતા પણ જવાબદાર તંત્રવાહકો મરામત કરવામાં ઉદાસીનતા દાખવી રહ્યાં છે.શહેરમાં રાજાશાહી વખતના બંધાયેલા પ્રવેશદ્વારની જાળવણીના અભાવે ખંડેર હાલત થઇ છે.